钦定古今图书集成/明伦汇编/氏族典/第614卷 > 《郑樵通志》 > 斛律羡
## 钦定古今图书集成/明伦汇编/氏族典/第614卷 > 《郑樵通志》 > 斛律羡

按《北齐书斛律金传》：“金子羡，字丰乐，少有机警，尤善
射艺。世宗擢为开府参军事，进封大夏县子，除通州
刺史。显祖受禅，进号征西，别封显亲县伯。河清三年，
转幽州刺史。其年秋，突厥众十馀万来寇，羡总率诸
将御之。突厥望见军威甚整，遂不敢战，还镇燕蓟。天
统三年，加位特进。四年，迁行台尚书令。武平元年，加”
骠骑大将军。羡历事数帝，以谨直见推，虽极荣宠，不
自矜尚。进爵荆山郡王。三年七月，光诛，敕使中领军
贺拔伏恩等十馀人驿捕执之，死于长史厅，及其五
子世达、世迁、世辨、世酋、伏护，馀年十五已下者，宥之。